
เนื่องด้วยพระราชบัญญัติสภาตำบลและองค์การบริหารส่วนตำบล พ.ศ. ๒537  แก้ไขเพิ่มเติมถึง (ฉบับที่ 6) พ.ศ. ๒๕52  มาตรา  69/1  และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒  หมวด  ๒  มาตรา  ๑๖ (๑)  ประกอบกับระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 3) พ.ศ.๒๕61              ได้กำหนดให้องค์กรปกครองส่วนท้องถิ่น  มีอำนาจและหน้าที่ในการจัดทำแผนพัฒนาท้องถิ่นของตนเอง  แผนพัฒนาท้องถิ่นนั้น  หมายถึงแผนพัฒนาท้องถิ่นขององค์กรปกครองส่วนท้องถิ่น  โดยคณะกรรมการพัฒนาท้องถิ่นจัดประชุมประชาคมท้องถิ่น  ส่วนราชการ  และรัฐวิสาหกิจที่เกี่ยวข้อง  เพื่อแจ้งแนวทางพัฒนาท้องถิ่น รับทราบปัญหา  ความต้องการ ประเด็น  การพัฒนาและประเด็นที่เกี่ยวข้องตลอดจนความช่วยเหลือทางวิชาการ  และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น  โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่น


เพื่อให้การดำเนินการให้เป็นไปตามกฎหมายดังกล่าว  จึงต้องจัดทำแผนพัฒนาท้องถิ่น (พ.ศ. ๒๕๖๑- ๒๕๖๔) เปลี่ยนแปลง/เพิ่มเติม ครั้งที่ 2/2562 ขึ้น  เพื่อใช้เป็นเครื่องมือในการจัดทำงบประมาณรายจ่ายประจำปี งบประมาณรายจ่ายเพิ่มเติม และพร้อมที่จะนำไปสู่การปฏิบัติและสามารถใช้ในการประสานแผนการพัฒนาท้องถิ่นได้อย่างมีประสิทธิภาพและประสิทธิผล ตามนโยบายที่คณะผู้บริหารหวังที่จะทำให้เกิดการพัฒนาในท้องถิ่น


องค์การบริหารส่วนตำบลเขาชะเมา  จึงหวังเป็นอย่างยิ่งว่าแผนพัฒนาท้องถิ่น (พ.ศ.๒๕๖๑ - ๒๕๖๔) เปลี่ยนแปลง/เพิ่มเติม ครั้งที่ 2/2562   ขององค์การบริหารส่วนตำบลเขาชะเมา  ฉบับนี้จะเป็นแนวทางในการพัฒนาที่มีประสิทธิภาพและตอบสนองความต้องการของประชาชนอย่างแท้จริงต่อไป
คณะกรรมการสนับสนุนการจัดทำแผนพัฒนา

***********************************
เหตุผลและความจำเป็น


ตามที่องค์การบริหารส่วนตำบลเขาชะเมาได้อนุมัติและประกาศใช้แผนพัฒนาท้องถิ่นสี่ปี (พ.ศ.2561-2564) ไปแล้วนั้น


เนื่องจากองค์การบริหารส่วนตำบลเขาชะเมามีความจำเป็นที่จะดำเนินการตามโครงการพัฒนาเพิ่มเติมและเปลี่ยนแปลง เพื่อให้สอดคล้องกับข้อเท็จจริงและสถานการณ์ปัจจุบัน ตามภารกิจและอำนาจหน้าที่ และแก้ไขปัญหาความเดือดร้อนเร่งด่วนให้กับประชาชนในเขตพื้นที่ให้เกิดประโยชน์ต่อประชาชนมากที่สุด โดยเฉพาะการแก้ไขปัญหาในด้านโครงสร้างพื้นฐาน การบริการสาธารณะขั้นพื้นฐาน และการจัดซื้อครุภัณฑ์เพื่อใช้ในการปฏิบัติงาน จึงได้จัดทำแผนพัฒนาท้องถิ่น (พ.ศ.2561-2564) เปลี่ยนแปลง/เพิ่มเติม ครั้งที่ 2/2562 ขึ้น
คณะกรรมการสนับสนุนการจัดทำแผนพัฒนาองค์การบริหารส่วนตำบลเขาชะเมา

